2027 ԹՎԱԿԱՆՆԵՐԻ ՄԻՋՆԱԺԱՄԿԵՏ ԾԱԽՍԱՅԻՆ ԾՐԱԳՐԻ ԵՎ ՀՀ 2025 ԹՎԱԿԱՆԻ

ԲՅՈՒՋԵՏԱՅԻՆ ՖԻՆԱՆՍԱՎՈՐՄԱՆ ՀԱՅՏ

|  |  |
| --- | --- |
| Պետական մարմինը՝  | ՀՀ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅՈՒՆ |
| **Հայտի հաստատման ամսաթիվը**՝  |  |

# 1. ՆՊԱՏԱԿՆԵՐԸ ԵՎ ԹԻՐԱԽՆԵՐԸ ՄԺԾԾ ԺԱՄԱՆԱԿԱՀԱՏՎԱԾՈՒՄ

ՄԺԾԾ ժամանակահատվածում Արդարադատության նախարարության գործունեությունն ուղղված է լինելու Հայաստանի Հանրապետության կառավարության 2021-2026թթ. գործունեության միջոցառումների ծրագրով Արդարադատության նախարարության մասով սահմանված, Հայաստանի Հանրապետության իրավական և դատական բարեփոխումների 2022-2026 թվականների ռազմավարությունից բխող գործողությունների ծրագրերի, 2023 թվականի հոկտեմբերի 26-ի N 1871-Լ որոշմամբ հաստատած հակակոռուպցիոն ռազմավարությունից բխող 2023-2026 թթ. գործողությունների ծրագրի, Արդարադատության նախարարի 2023 թվականի հոկտեմբերի 20-ի N 627-Լ հրամանով հաստատված Հայաստանի Հանրապետության քրեակատարողական և պրոբացիայի ոլորտի 2024-2026 թվականների գործունեության հիմնական ուղղությունների իրականացմանը:

Մասնավորապես, դատական և իրավական բարեփոխումների ռազմավարությամբ նախատեսվել են թվով 12 ռազմավարական նպատակներ և 41 ռազմավարական ուղղություններ՝ էլեկտրոնային արդարադատության, անցումային արդարադատության գործիքակազմի կիրառման, ժողովրդավարական ինստիտուտների (մասնավորապես` սահմանադրական, ընտրական) և դատական համակարգի բարեփոխումների, քրեաիրավական, քաղաքացիական և քաղաքացիական դատավարության, վարչական և վարչական դատավարության, սնանկության, վեճերի լուծման այլընտրանքային եղանակների, փաստաբանության, հարկադիր կատարման, նոտարիատի և արդարադատության համակարգի ընդհանուր զարգացման այլ ոլորտներում:

Քանի որ ռազմավարությունը նախատեսված է մինչև 2026 թվականի համար, հետևաբար կներկայացվեն 2025-2026թթ. համար հիմնական նպատակները:

Ըստ այդ, նշված ժամանակահատվածի հիմնական նպատակներից է էլեկտրոնային արդարադատության ոլորտի բարեփոխումների շարունակականության ապահովումը: Ի թիվս ընթացիկ ծրագրի իրականացման, նախատեսվում է նաև ապահովել «Էլեկտրոնային արդարադատություն» միասնական հարթակի ներդնումը և «Էլեկտրոնային արդարադատություն» միասնական հարթակի միջոցով արդարադատության ոլորտի էլեկտրոնային համակարգերի հասանելիության ապահովումը:

Նույն ժամանակահատվածում նախատեսվում է նաև արդիականացնել քրեակատարողական էլեկտրոնային կառավարման համակարգը:

Միջնաժամկետ ժամանակահատվածում նախատեսվում է ունենալ ամբողջությամբ՝ բիզնես գրանցելու և վարելու փորձառության առնչությամբ թվայնացված՝ իրավաբանական անձանց պետական ռեգիստր: Նախատեսվում է նաև մշակել, ներդնել և գործարկել Ազգային արխիվի էլեկտրոնային միասնական կառավարման համակարգը: Նույն ժամանակահատվածում նախատեսվում է արդիականացնել նաև էլեկտրոնային նոտարի համակարգը։ Որպես թիրախային ցուցանիշ սահմանվել է, որ 2025 թվականին իրավաբանական անձանց պետական ռեգիստրի արխիվային նյութերի թվայնացման աշխատանքների ավարտից հետո գործելու է իրավաբանական անձանց պետական ռեգիստրի թվային արխիվը, իսկ 2026 թվականին գործարկվելու է Ազգային արխիվի էլեկտրոնային կառավարման միասնական համակարգը, և վերջինիս ներդրումից հետո երկու տարվա ընթացքում քաղաքացի-արխիվ ուղղակի շփումը նվազել է 20 տոկոսով։

Անցումային արդարադատության և սահմանադրական բարեփոխումներյի համատեքստում նախատեսվում է ավարտին հասցնել փաստահավաք գործառույթներ իրականացնող կառույցի ձևավորումը և գործարկումը, ինչպես նաև ապահովել Սահմանադրական բարեփոխումների խորհուրդի և մասնագիտական հանձնաժողովի գործունեությունը՝ նոր Սահմանադրության նախագծի մշակումն իրագործելու համար:

Դատական համակարգի բարեփոխումների համատեքստում նախատեսվում է ձևավորել մասնագիտացված դատարանների և դատավորների ենթամասնագիտացումների, այդ թվում՝ փոքր հայցապահանջներ քննող, ինչպես նաև առանձին տեսակի վարչական գործեր քննող դատավորների, զինվորական տրիբունալի և մասնագիտացված այլ դատարանների ստեղծման հայեցակարգ և, դրա հիման վրա, ըստ անհրաժեշտության, հիմքեր ստեղծել նոր մասնագիտացված դատարանների կամ դատավորների ենթամասնագիտացումն երի նախատեսման վերաբերյալ:

Շարունակվելու են նաև դատարանների շենքային պայմանների բարելավման, դատավորների արդյունավետ գործունեության համար անհրաժեշտ շենքային և նյութատեխնիկական միջոցների ապահովման գործողությունները:

Դատավորների, դատախազների, քննիչների բարեվարքության շարունակական ստուգման կառուցակարգերի ներդրումից հետո քննարկվող ժամանակահատվածում ապահովվելու են համապատասխան պաշտոնատար անձանց բարեվարքության ընթացիկ ստուգումների իրականացումը:

Կորպորատիվ օրենսդրության բարելավման համատեքստում մշակվելու է առևտրային իրավաբանական անձանց գործունեությունը կարգավորող միասնական իրավական ակտի ընդունում: Նույն տրամաբանությամբ նաև սնանկության ոլորտում մշակվելու է մեկ միասնական սնանկության մասին օրենսգրքի նախագիծ:

Վեճերի լուծման այլընտրանքային եղանակների զարգացման ուղղությամբ շարունակելու է ապահովվել 2023թ. ստեղծված նոր՝ Արբիտրաժի և հաշտարարության հայաստանյան կենտրոնի գործունեությունը, կենտրոնի գործունեության համար անհրաժեշտ պայմանները, այդ թվում, շենքային պայմանները և տեխնիկական ապահովումը՝ գործերի էլեկտրոնային կառավարումն ապահովելու համար, այլ անհրաժեշտ վճարները և ծախսերը: Նշվածից բացի, հաշտարարության ոլորտում ապահովվելու է ընտանեկան գործերով նախատեսված պարտադիր հաշտարարության ինստիտուտի կենսագործումը:

Փաստաբանության ոլորտի զարգացման համատեքստում նախատեսվելու են փաստաբանների պալատի՝ կարգապահական պատասխանատվության ենթարկելու վերաբերյալ որոշումները հատուկ վարույթի շրջանակներում դատական կարգով բողոքարկման ընթացակարգեր, ինչպես նաև pro bono իրավաբանական օգնության տրամադրման կառուցակարգերի խրախուսման նոր միջոցներ և դրանց պատշաճ տրամադրումն ապահովող այլ միջոցներ՝ ստեղծելով նաև pro bono էլեկտրոնային հարթակ:

Դատաիրավական բարեփոխումների շրջանակում 2024-2026թթ․ շարունակվելու է հարկադիր կատարման ոլորտի համընդհանուր բարեփոխումները։ Որպես վերջնարդյունք նախատեսվում է բարձրացնել կատարողական գործողությունների արդյունավետությունը, առավելագույնս ապահովելու կատարողական վարույթի մասնակիցների օրինական շահերի պաշտպանությունը, նրանց խնդիրներին ու կարիքներին արագ և արդյունավետ արձագանքելու կառուցակարգերի ներդրումը: Նշված նպատակներին հասնելու նպատակով իրականացվելիք գործողություններն ուղղված են լինելու.

• Հարկադիր կատարումն ապահովող ծառայության նոր մոդելի ներդմանը

•Հարկադիր կատարման ոլորտի օրենսդրության համակարգային վերանայմանը

•Հարկադիր կատարումն ապահովող ծառայության տեխնիկական հագեցվածության բարելավմանը

 •Բանկային հաշիվներում և ավանդներում առկա դրամական միջոցների արգելադրման և բռնագանձման գործընթացի oպտիմալացմանը

 •Հարկադիր կատարումն ապահովող ծառայության անձնակազմի վերապատրաստմանը և իրազեկման ապահովմանը։

Կառավարությունն իր գործունեության առաջնահերթություններից է շարունակում համարել կոռուպցիայի դեմ պայքարը: ՀՀ կառավարության 2023 թվականի հոկտեմբերի 26-ի N 1871-Լ որոշմամբ հաստատվեց Հակակոռուպցիոն ռազմավարությունը և դրանից բխող 2023-2026 թթ. գործողությունների ծրագիրը։ Ռազմավարության 5 հիմնական ուղղություններն են՝ կոռուպցիայի կանխարգելման ինստիտուցիոնալ համակարգի զարգացում, կոռուպցիայի հակազդում, հակակոռուպցիոն կրթություն և հանրային իրազեկում, բիզնես բարեվարքություն և հակակոռուպցիոն մոնիթորինգ։

Կոռուպցիայի դեմ պայքարի կարևորությունը ամրագրված է նաև Կառավարության ծրագրով, որի շրջանակներում սահմանվել են հակակոռուպցիոն ինստիտուցիոնալ համակարգի ձևավորման և կայացման, հանրային ծառայության մեջ գտնվող անձանց գործունեության, գույքի և եկամուտների թափանցիկության ապահովման և այլ միջոցառումներ: 2025-2027 թվականներին կոռուպցիայի դեմ պայքարի շրջանակներում նոր մշակվող ռազմավարությամբ և Կառավարության ծրագրով որպես առաջադրված հիմնական թիրախներ շարունակվում են մնալ՝

1) հակակոռուպցիոն ինստիտուցիոնալ համակարգի մարմինների բնականոն գործունեության ապահովումը և գործիքակազմի (ներառյալ մարդկային ռեսուրսների) կատարելագործումը.

2) վարչական կոռուպցիայի հաղթահարումը՝ ոլորտային կոռուպցիոն ռիսկերի վերհանման և դրանց նվազեցման, էլեկտրոնային ժողովրդավարության գործիքների շարունակական կատարելագործման միջոցով.

3) հանրային ծառայողի օրինավոր և բարեխիղճ կերպարի ձևավորումը՝ հաշվետվողականության, թափանցիկության և բարեվարքության գործող կառուցակարգերի ընդլայնման և կատարելագործման միջոցով.

4) ազդարարման համակարգի շարունակական կատարելագործումը.

6) հանրային կրթության և իրազեկման միջոցով կոռուպցիայի նկատմամբ ժխտողական վերաբերմունքի սերմանումը, ներառյալ՝ ազդարարման ինստիտուտի նկատմամբ վերաբերմունքի փոփոխման միջոցով, պահանջատեր քաղաքացու ձևավորումը.

7) կոռուպցիայի ընկալման համաթվի շարունակական աճ.

8)մոնիթորինգի մեխանիզմների կատարելագործման արդյունքում՝ ժամանակավրեպ միջոցառումների արդիականացման միջոցով կոռուպցիայի դեմ պայքարի արդյունավետության բարձրացումը:

Քրեակատարողական և պրոբացիայի ոլորտում իրավիճակը բարելավելու, ինչպես նաև ոլորտի շարունակական զարգացումն ապահովելու համար մշակված Հայաստանի Հանրապետության քրեակատարողական և պրոբացիայի ոլորտի 2024-2026 թվականների գործունեության հիմնական ուղղությունների նպատակը լինելու է քրեակատարողական համակարգի բարելավումը, որը ենթադրում է ազատազրկման ավանդական պատժիչ գաղափարախոսությունից անցում դեպի վերասոցիալականացման և վերականգնողական արդարադատության գաղափարախոսությանը, քրեական ենթամշակույթի դեմ պայքարը, քրեակատարողական և պրոբացիայի համակարգում կոռուպցիայի հաղթահարումը, կրկնահանցագործության նվազեցում՝ հասարակության անվտանգությունն ապահովելու նպատակով:

Հաշվի առնելով քրեակատարողական և պրոբացիայի ոլորտում մատնանշված հիմնախնդիրները՝ բարեփոխումների իրականացման հիմնական ուղենիշներն են.

-Օրենսդրական փոփոխությունների իրականացում՝ պրոբացիայի ծառայողների սոցիալական երաշխիքների ընդլայնմանը՝ Պրոբացիայի ծառայության գործունեության արդյունավետության բարձրացում:

-Պրոբացիայի ծառայությանն էլեկտրոնային հսկողության համար անհրաժեշտ միջոցներով զինում: Պրոբացիայի ծառայության կողմից այլընտրանքային խափանման միջոցների կատարման համար էլեկտրոնային հսկողության սարքավորումների ձեռքբերում։

-Միջազգային չափանիշներին համահունչ քրեակատարողական հիմնարկներում պատժի կրման պայմանների ստեղծում, քրեակատարողական հիմնարկների շենքային պայմանների բարելավում, այդ թվում՝ նոր քրեակատարողական հիմնարկի շինարարարական աշխատանքներ:

- Քրեակատարողական հիմնարկները ժամանակակից տեսադիտման համակարգերով վերազինում, օպերատիվ կառավարման կենտրոնի ստեղծում, որի նպատակն է ապահովել քրեակատարողական ծառայողների հաշվետու և թափանցիկ գործելաոճը, ճգնաժամային հնարավոր իրավիճակները արդյունավետ կառավարելու կարողությունը.

-Քրեակատարողական հիմնարկներում անվտանգության և պահպանության ինժեներատեխնիկական արդի համակարգերով վերազինում, այդ թվում՝ էլեկտրոնային համակարգերի միջոցով.

-Քրեակատարողական ծառայության էլեկտրոնային կառավարման համակարգով վերազինում, որի նպատակն է փաստաթղթաշրջանառության կրճատումը, աշխատանքի ավելի թափանցիկ և հաշվետու դարձնելու միջոցով.

-Բոլոր քրեակատարողական հիմնարկներում պահանջարկի վրա հիմնված մասնագիտական կրթական ծրագրերի իրականացում.

-Ազատությունից զրկված անձանց և պրոբացիայի շահառուների զբաղվածության, կրթության, վերասոցիալականացման ապահովմանն ուղղված միջոցառումների իրականացում, ռիսկերի և պահանջմունքների գործիքների կատարելագործում, պատժի և վերահսկողության անհատական պլանավորում.

-Ազատությունից զրկված անչափահասների կրթություն ստանալու իրավունքի շարունակականության ապահովում.

-Անկախ տարիքից՝ ազատությունից զրկված անձանց համար հանրակրթության իրականացման շարունակականության ապահովում.

 -Քրեակատարողական և պրոբացիայի ծառայողների մասնագիտական գիտելիքների, աշխատանքային ունակությունների շարունակական կատարելագործում, սոցիալական պայմանների բարելավում.

-Թափանցիկության ապահովման և կոռուպցիոն ռիսկերի նվազեցմանն ուղղված միջոցառումների իրականացում, քրեական ենթամշակույթի նկատմամբ զրո հանդուրժողականության ցուցաբերում:

Արդարադատության նախարարության քաղաքականության նպատակների և թիրախների մասին տեղեկատվությունն ամփոփված է Հայտին կից Հավելված 3-ի Մաս 3-ում ներկայացված աղյուսակում։

# 2. ԾԱԽՍԱՅԻՆ ԳԵՐԱԿԱՅՈՒԹՅՈՒՆՆԵՐԸ ՄԺԾԾ ԺԱՄԱՆԱԿԱՀԱՏՎԱԾՈՒՄ

ՄԺԾԾ ժամանակահատվածում ՀՀ արդարադատության նախարարության կողմից իրականացվող ծախսային գերակայությունները բխում են կառավարության ծրագրից, նախարարության ընդհանուր ռազմավարական նպատակներից:

Նախարարությունն առաջիկա տարիների համար առավել կարևորում է ծախսային հետևյալ գերակայությունները.

Նախարարության գործունեության արդյունավետության, նպատակաուղղվածության և բարձրացման, հանրությանը մատուցվող ծառայութունները բնակչության համար ավելի մատչելի դարձնելու նպատակով իրականացվող բարեփոխումների ֆինանսական ապահովում, հակակոռուպցիոն ինստիտուցիոնալ համակարգի շարունակական զարգացում, կանխարգելման և բացահայտման մեխանիզմների կատարելագործում, հանրային իրազեկման ծրագրերի իրականացում.

Քրեակատարողական համակարգի կատարելագործում, քրեակատարողական հիմնարկների օպտիմալացում և արդիականացում, արտաքին աշխարհի հետ կապի ամրապնդման, պահման պայմանների բարելավման․

ՄԺԾԾ ժամանակահատվածում արդարադատության բնագավառում իրականացվելիք ծախսերի առավել գերակա ուղղությունները ներկայացված են ստորև բերված աղյուսակում:

|  |  |
| --- | --- |
| Գերակա ծախսային ուղղությունները ՄԺԾԾ ժամանակահատվածի համար` (ըստ գերակայությունների նվազման) | Հիմնավորումներ |
| Արդարադատության ոլորտում քաղաքականության մշակում, ծրագրերի համակարգում, խորհրդատվության և մոնիտորինգի իրականացում | Իրավունքների իրագործման նպատակով իրավահավասարության ապահովման վերաբերյալ համապարփակ օրենսդրության ներկայացում, հակակոռուպցիոն ինստիտուցիոնալ համակարգի շարունակական զարգացում: «Էլեկտրոնային դատարան» և «Էլեկտրոնային արդարադատություն» միասնական կառավարման համակարգերի ստեղծում Կոռուպցիայի դեմ պայքարն ինստիտուցիոնալ հենքի վրա դնելու նպատակով կարևորվում է գործող կառուցակարգերի զարգացումը։ Արդարադատության նախարարությունը, որպես հակակոռուպցիոն ոլորտում քաղաքականության մշակման իրավասու մարմին, պատասխանատու է ամբողջ գործընթացի իրականացման և համակարգման համար: |
| Քրեակատարողական ծառայություններ | Քրեակատարողական հիմնարկների օպտիմալացում և արդիականացում, արտաքին աշխարհի հետ կապի ամրապնդում, պահման պայմանների բարելավում, պրոբացիայի խնդիրների լուծում։Ազատությունից զրկված անձանց իրավունքների անխոչընդոտ իրացում՝ պետք է շարունակական քայլեր ձեռնարկվեն ազատությունից զրկված անձանց հիմնական իրավունքների երաշխավորման, այդ թվում՝ արտաքինաշխարհի հետ կապի ամրապնդման, պահման պայմանների բարելավման նպատակով |
| Հարկադիր կատարման ծառայություններ | Կատարողական վարույթի արդյունավետությունը բարձրացում, առկա խնդիրները վերացնելու անհրաժեշտություն, դատական պաշտպանության իրավունքի անբաժանելի մաս հանդիսացող՝ դատական ակտերի կատարման իրավունքի, ինչպես նաև հարկադիր կատարման ենթակա այլ ակտերի հարկադիր կատարման կենսագործում |
| Դատական և հանրային պաշտպանություն  | Անձանց իրավաբանական օգնություն ստանալու սահմանադրական իրավունքիտեսանկյունից առանցքային է հանրային պաշտպանության ինստիտուտի դերն ունշանակությունը:Միևնույն ժամանակ, անհրաժեշտ է ապահովել ՀՀ դատարանների որոշումների հիման վրա դատական փորձաքննությունների կատարումը; |
| Իրավական իրազեկում և տեղեկատվության ապահովում | Ապահովել երկու օրվա ընթացքում իրավական ակտերի էլեկտրոնային հրատարակությունը, դատական ակտերի և հարակից փաստաթղթերի, Հայաստանի Հանրապետության վերաբերյալ Մարդու իրավունքների եվրոպական դատարանի վճիռների և հանձնարարվող այլ առանցքային փաստաթղթերի թարգմանություններ |
| Արդարադատության համակարգի աշխատակիցների վերապատրաստում և հատուկ ուսուցում | Ապահովել դատավորների թեկնածուների հավակնորդների և դատախազների թեկնածությունների ցուցակում ընդգրկված անձանց մեջ դատավորի կամ դատախազի պաշտոն զբաղեցնելու համար անհրաժեշտ հմտությունների ձևավորումը, մասնագիտական գիտելիքների ընդլայնումը, քրեակատարողական, պրոբացիայի և հարկադիր կատարումն ապահովող ծառայողների վերապատրաստում և հատուկ ուսուցում |
| Քաղաքացիական կացության ակտերի գրանցում | Ապահովել քաղաքացիական կացության ակտերի գրանցման, տեղեկանքների տրամադրման, ակտային գրանցումների վերականգնման, ակտային գրանցումներում ուղղումների, փոփոխությունների կատարման համար համայնքի ղեկավարին պատվիրակված լիազորությունների իրականացումը: |

# 3. ՄԺԾԾ ԺԱՄԱՆԱԿԱՀԱՏՎԱԾՈՒՄ ԻՐԱԿԱՆԱՑՎԵԼԻՔ ԾԱԽՍԱՅԻՆ ԾՐԱԳՐԵՐԸ

ՄԺԾԾ ժամանակահատվածում նախատեսվում է

- «Քաղաքացիական կացության ակտերի գրանցում» ծրագրի շրջանակներում իրականացնել թվով մեկ միջոցառում

1. Քաղաքացիական կացության ակտերի գրանցման ծառայությունների տրամադրում

- «Արդարադատության ոլորտում քաղաքականության մշակում, ծրագրերի համակարգում, խորհրդատվության և մոնիտորինգի իրականացում» ծրագրի շրջանակներում իրականացնել թվով չորս միջոցառումներ

1. Արդարադատության ոլորտում քաղաքականության, խորհրդատվության, մոնիտորինգի, գնման և աջակցության իրականացում,
2. Անձնական տվյալների պաշտպանության իրականացում,
3. Աջակցություն օրենսդրության զարգացման և իրավական հետազոտությունների կենտրոնի գործունեությանը,
4. ՀՀ արդարադատության նախարարության կարողությունների զարգացում և տեխնիկական հագեցվածության ապահովում

- «Դատական և հանրային պաշտպանություն» ծրագրի շրջանակներում իրականացնել թվով չոսր միջոցառումներ

1. Հանրային պաշտպանության ծառայություններ,
2. Սնանկության գործերով կառավարչական ծառայությունների ձեռքբերում,
3. Փորձաքննությունների ծառայությունների տրամադրում,
4. Աջակցություն «Արբիտրաժի և հաշտարարության հայաստանյան կենտրոն» հիմնադրամի գործունեությանը

- «Քրեակատարողական ծառայություններ» ծրագրի շրջանակներում իրականացնել թվով ութ միջոցառումներ

1. Քրեակատարողական ծառայություններ,
2. Պրոբացիայի ծառայություններ,
3. Իրավախախտում կատարած անձանց գեղագիտական դաստիարակության և կրթական ծրագրերի իրականացում,
4. ՀՀ արդարադատության նախարարության պրոբացիայի ծառայության կարողությունների զարգացում և տեխնիկական հագեցվածության ապահովում,
5. ՀՀ արդարադատության նախարարության քրեակատարողական ծառայության կարողությունների զարգացում և տեխնիկական հագեցվածության ապահովում,
6. Քրեակատարողական հիմնարկների շենքային պայմանների բարելավում
7. Քրեակատարողական հիմնարկների օպտիմալացում, շենքային պայմանների բարելավում
8. Քրեակատարողական ծառայության տրանսպորտային միջոցներով ապահովվածության բարելավում

- «Իրավական իրազեկում և տեղեկատվության ապահովում» ծրագրի շրջանակներում իրականացնել թվով երեք միջոցառումներ

1. Հրատարակչական, տեղեկատվական և տպագրական ծառայություններ,
2. Թարգմանչական ծառայություններ,
3. Արխիվային ծառայություններ։

- «Արդարադատության համակարգի աշխատակիցների վերապատրաստում և հատուկ ուսուցում» ծրագրի շրջանակներում իրականացնել թվով երեք միջոցառումներ

1. Հատուկ ծառայողների վերապատրաստում և հատուկ ուսուցում,
2. Դատավորների, դատախազների, դատավորների ու դատախազների թեկնածուների ցուցակում գտնվող անձանց, դատական ծառայողների, դատախազության աշխատակազմում ծառայողների, դատական կարգադրիչների վերապատրաստման և հատուկ ուսուցման ծառայություններ,
3. Մասնագիտական վերապատրաստում անցնող ունկնդիրներին կրթաթոշակի տրամադրում։

- «Հարկադիր կատարման ծառայություններ» ծրագրի շրջանակներում իրականացնել թվով երեք միջոցառումներ

1. Հարկադիր կատարման ծառայություններ,
2. Հարկադիր կատարման ծառայության տեխնիկական հագեցվածության բարելավում
3. Հարկադիր կատարման ենթակա ակտերի կատարումն ապահովող ծառայության շենքային պայմանների ապահովում

3.1. Պարտադիր և հայեցողական ծախսերը

Պարտադիր և հայեցողական ծախսերի վերաբերյալ տեղեկատվությունն ամփոփվել հայտին կից Հավելված 1-ի Ձևաչափ 1 -ում ներկայացված աղյուսակում (գոյություն ունեցող պարտավորությունների մասով) և Հավելված 2-ի Ձևաչափ 2 - ում ներկայացված աղյուսակում (նոր նախաձեռնությունների մասով):

3.2. Գոյություն ունեցող ծախսային պարտավորությունները

**1052.Քաղաքացիական կացության ակտերի գրանցում**

«Քաղաքացիական կացության ակտերի գրանցում**»** ծրագրի նպատակն է ապահովել քաղաքացիական կացության ակտերի գրանցման, տեղեկանքների տրամադրման, ակտային գրանցումների վերականգնման, ակտային գրանցումներում ուղղումների, փոփոխությունների կատարման համար համայնքի ղեկավարին պատվիրակված լիազորությունների իրականացումը: Ծրագրի շրջանակներում  իրականացվում է մեկ  միջոցառում՝ *11001.«Քաղաքացիական կացության ակտերի գրանցման ծառայությունների տրամադրում»*, որի գծով 2025-2027թթ. նախատեսվել է 234,649.80 հազ. դրամ։ 2021 թվականի հունվարի 19-ին ընդունվել է «Քաղաքացիական կացության ակտերի գրանցման մասին» օրենքը, որով քաղաքացիական կացության ակտերի գրանցման տարածքային մարմինները վերացվել են և տեղական ինքնակառավարման մարմիններում ստեղծվել են քաղաքացիական կացության ակտերի գրանցման հետ կապված գործառույթներ իրականացնող սպասարկման կենտրոններ: Յուրաքանչյուր տարվա ՀՀ պետական բյուջեով վերոնշյալ ծառայությունն իրականացնելու նպատակով հատկացվում են համապատասխան ֆինանսական միջոցներ և ՀՀ կառավարության որոշմամբ սահմանվում են նորմատիվներ: Նորմատիվը ներառում է աշխատակիցների համար օրենքով սահմանված աշխատավարձը և գործունեության իրականացման համար անհրաժեշտ պահպանման ծախսերը**:** 2014 թվականից առ այսօր մասնագետի համար սահմանված նորմատիվի փոփոխություն չի եղել՝ մասնագետի հաստիքի հաշվով` 1,999,000 դրամ է /աշխատավարձ և պահպանման ծախսեր/, իսկ ՀՀ բարձր լեռնային բնակավայրերի մասնագետի հաստիքի հաշվով` 2,227,200 դրամ/աշխատավարձ և պահպանման ծախսեր/:

ՀՀ 2023 թվականի պետական բյուջեով պետական պաշտոն և պետական ծառայության պաշտոն զբաղեցնող անձանց բազային աշխատավարձի չափը սահմանվել է 83200 դրամ՝ 66140 դրամի փոխարեն, ՀՀ նվազագույն ամսական աշխատավարձը 07.12.2022 թ.ՀՕ-501-Ն օրենքով փոփոխվել և 68000 դրամի փոխարեն սահմանվել է 75000 դրամ: Էներգետիկ, կապի, կոմունալ ծառայությունների վճարների, գրասենյակային, կենցաղային նյութերի գնային աճի պայմաններում քաղաքացիական կացության ակտերի գրանցման հետ կապված գործառույթներ իրականացնող սպասարկման կենտրոնների մասնագետների աշխատավարձի, պահպանման ծախսերի փոփոխություն չի կատարվել առ այսօր: 2025-2027թթ. ՄԺԾԾ առաջարկվում է քաղաքացիական կացության ակտերի գրանցման սպսարկման կենտրոնի աշխատակիցների նորմատիվների 50 տոկոսով բարձրացում գործող նորմատիվների նկատմամբ՝ յուրաքանչյուր մասնագետի հաստիքի հաշվով` 2,998,500 դրամ /աշխատավարձ և պահպանման ծախսեր/, իսկ ՀՀ բարձր լեռնային բնակավայրերի մասնագետի հաստիքի հաշվով` 3,340,800 դրամ/աշխատավարձ և պահպանման ծախսեր/: Այս պարագայում տարեկան ծախսերի ընդհանուր գումարը կկազմի 234,649.8 հազ.դրամ / 66 աշխատակից \*2,998.500դրամ + 11 աշխատակից \*3340.800դրամ/ :

**1057.Արդարադատության ոլորտում քաղաքականության մշակում, ծրագրերի համակարգում, խորհրդատվության և մոնիտորինգի իրականացում** ծրագրիշրջանակներում համակարգվում է նախարարության կողմից իրականցվող ծրագրեր, ապահովվում է կառավարության 2021-2026թթ․ ծրագրով և ռազմավարություններով սահմանված միջոցառումների կատարումը, անձնական տվյալների պաշտպանության գործակալության գործունեությունը։

«Արդարադատության ոլորտում քաղաքականության մշակում, ծրագրերի համակարգում, խորհրդատվության և մոնիտորինգի իրականացում» ծրագրի շրջանակներում նախատեսվում է իրականացնել չորս միջոցառում: Ծրագրի գծով 2024 թվականի համեմատ լրացուցիչ գումար է նախատեսվել վարչական սարքավորումներ ձեռքբերելու գծով։

**1093. Դատական և հանրային պաշտպանություն**

 Այս ծրագրի գծով միջոցներն ուղղվում են իրավունքի պաշտպանության հասանելիության և օբյեկտիվության ապահովմանը: Այս ծրագրի գծով իրականացվող միջոցառումներից են․

*11001. «Հանրային պաշտպանության ծառայություններ»* միջոցառման նպատակն է հանրային պաշտպանի գրասենյակի զարգացման և գործառույթների արդյունավետ իրականացման պայմանների շարունակական բարելավումը` «Փաստաբանության մասին» ՀՀ օրենքով սահմանված կարգով և հաշվարկով տրամադրվող դրամական միջոցների շրջանակներում։

 «Փաստաբանության մասին» ՀՀ օրենքի 45-րդ հոդվածի 7-րդ պարբերության համաձայն՝ հանրային պաշտպանների գործունեության հետ կապված ծախսերը փոխհատուցվում են պետական բյուջեից, որոնք ներառում են հանրային պաշտպանների պաշտոնային դրույքաչափը և հանրային պաշտպանների գործունեության ապահովման հետ կապված այլ ծախսեր։ 2023 թվականի ՀՕ-356-Ն օրենքի համաձայն հանրային պաշտպաններին փոխհատուցում է տրվում նաև արտաժամյա աշխատանքի դիմաց՝  հանրային պաշտպանների պաշտոնային դրույքաչափերի վճարման համար նախատեսված ընդհանուր գումարի տասնհինգ տոկոսի չափով։ 2025-2027թ․ միջոցառմամբ նախատեսվում է 676,703․հազ․ դրամ:

*11002. «Սնանկության գործերով կառավարչական ծառայությունների ձեռքբերում*» միջոցառման շրջանակներում անվճարունակության գործերով կառավարիչներին իրենց մատուցած ծառայությունների դիմաց օրենսդրությամբ ( *«*Սնանկության մասին» ՀՀ օրենքի 30 հոդվածի 8-րդ մասի պահանջներին համապատասխան) նախատեսված օժանդակության և փոխհատուցումների նպատակով 2025-2027թթ․ նախատեսվում է 75,000.0 հազ. դրամ գումար՝ հիմք ընդունելով 2022-2023թթ․ փաստացի փոխհատուցումների քանակը և գումարը։

 11003. *«Փորձաքննությունների ծառայությունների տրամադրում»* միջոցառման նպատակը քրեական, վարչական, քաղաքացիական դատավարությունների, վարչական վարույթի շրջանակներում, քրեական վարույթի հանրային մասնակիցների, վարչական մարմինների, ՀՀ դատարանների որոշումների հիման վրա դատական փորձաքննությունների կատարումն ապահովելն է։ Փորձագիտական գործունեության արդյունքում փորձաքննություն նախաձեռնող մարմնին տրամադրվում են փաստական տվյալներ, որոնք որոշակի պահանջների բավարարման դեպքում ճանաչվում են ապացույցներ և օգտագործվում են ինչպես հանցագործությունների արագ բացահայտման, այնպես էլ քրեական, վարչական վարույթների և դատական գործերի շրջանակներում՝ էական նշանակություն ունեցող հանգամանքները պարզելու և դրանց հիման վրա որոշումներ կայացնելու համար: Այս միջոցառման գծով 2024 թվականի բյուջեի մասին օրենքով նախատեսվել է 866,043.0 հազ. դրամ՝ 12233 փորձաքննություն իրականացնելու նպատակով։ 2025-2027թթ․ համար նախատեսվել է համապատասխանաբար՝ 1,235,043.0հազ. դրամ՝ 21143 փորձաքննություն իրականացնելու նպատակով։

Հայաստանի Հանրապետության կառավարության 11.11.2021թ-ի N 1864-Ն «Յուրաքանչյուր մեկ առանձին օբյեկտի փորձաքննության միջին նորմատիվային ժամածախսը, փորձաքննության մեկ առանձին օբյեկտի գնահատման չափանիշները և դրա փորձաքննության արժեքն ըստ դատական փորձաքննությունների տեսակների և ենթատեսակների սահմանելու մասին» որոշմամբ, որն ուժի մեջ մտավ 15.11.2021թ-ից, փորձագիտական աշխատանքի մեկ ժամվա նախահաշվային արժեքը սահմանվեց 4500 դրամ:

 Պետական պատվերի շրջանակներում իրականացվող փորձաքննությունների կատարման ծառայությունների մատուցվող ծավալը ուղիղ համեմատական կախվածություն ունի ինչպես կատարված հանցագործությունների քանակից, այնպես էլ դրանց տեսակից, ինչի պատճառով ծավալի ակնկալվող փոփոխությունը հնարավոր չէ ճշգրիտ կանխատեսել: Այդուհանդերձ, նախընթաց տարիների վիճակագրական տվյալների վերլուծության արդյունքները որոշակի հնարավորություն են ընձեռում նախանշելու ըստ տեսակների փորձաքննությունների ավելացման կամ պակասեցման միտումները և ըստ այդմ ձևավորել հաջորդ տարվա համար փորձաքննությունների անհրաժեշտ պատվերի քանակը՝ դրանից կախված նաև ֆինանսավորման չափը:

 2022 թվականին 2021 թվականի համեմատ ՀՀ-ում գրանցված հանցագործությունների ընդհանուր թվաքանակն աճել է 24,4%-ով: Ընդհանուր հանցագործությունների թվի մեջ 2022 թվականին 76,3 %-ով աճել է թմրամիջոցների ապօրինի շրջանառության դեպքերի թիվը:

 2023 թվականի ինն ամիսների ընթացքում 2022 թվականի նույն ժամանակահատվածի համեմատ ՀՀ-ում գրանցված հանցագործությունների ընդհանուր թվաքանակն աճել է 12,1%-ով: Ընդհանուր հանցագործությունների թվի մեջ 2023 թվականի ինն ամիսներին 71,8 %-ով աճել է թմրամիջոցների ապօրինի շրջանառության դեպքերի թիվը:

 2022 թվականի համեմատ 2023 թվականին աճել են նաև զենքի և ռազմամթերքի ապօրինի շրջանառության դեպքերը:

 Դրանց զուգահեռ աճել է նաև բացահայտումների քանակը:

 Հաշվի առնելով այն հանգամանքը, որ փորձաքննությունների կատարման ծառայությունների մատուցվող ծավալը և կատարված հանցագործությունների և դրանց բացահայտումների քանակը գտնվում են ուղիղ համեմատական կախվածության մեջ` կարող ենք կանխատեսել, որ փորձաքննությունների քանակները 2025-2027 միջնաժամկետ հատվածում նույնպես կաճեն:

 2022 թվականին միջոցառման ֆինանսավորումը կազմել է 577,494.0 հազար դրամ, որը սպառվել է 2022 թվականի սեպտեմբեր ամսին և մինչև տարեվերջ փորձաքննությունների ծառայությունների առկա ծավալի մատուցումն ապահովելու նպատակով ՀՀ կառավարության 20.10.2022թ. թիվ 1638-Ն որոշմամբ «11003. Փորձաքննությունների ծառայությունների տրամադրում» միջոցառման շրջանակում լրացուցիչ հատկացվել է 138,581.0 հազար դրամ գումար: Արդյունքում 2022թ-ին ընդհանուր հաշվով մատուցվել են 10611 օբյեկտի փորձաքննությունների ծառայություններ:

 2023 թվականին միջոցառման ֆինանսավորումը կազմել է 866,043.0 հազար դրամ, որը սպառվել է 2023 թվականի սեպտեմբեր ամսին և մինչև տարեվերջ փորձաքննությունների ծառայությունների առկա ծավալի մատուցումն ապահովելու նպատակով ՀՀ կառավարության 07.09.2023թ. թիվ 1521-Ն որոշմամբ «11003. Փորձաքննությունների ծառայությունների տրամադրում» միջոցառման շրջանակում լրացուցիչ հատկացվել է 369,000.0 հազար դրամ գումար: Արդյունքում 2023թ-ին ընդհանուր հաշվով մատուցվել են 21169 օբյեկտի փորձաքննությունների ծառայություններ:

 2021, 2022, 2023 թվականների լրացուցիչ ֆինանսավորմամբ լուծվել է միայն նախընթաց տարիների թերի ֆինանսավորման պատճառով կուտակված անհամապատասխանությունը, իսկ փորձաքննությունների տեղափոխումը հաջորդ տարիներ շարունակվում է (2021 թվականից 2022 թվական կատարման է փոխանցվել շուրջ 880 փորձաքննություն, 2022 թվականից 2023 թվական կատարման է փոխանցվել շուրջ 273 փորձաքննություն, իսկ 2023 թվականից 2024 թվական կատարման է փոխանցվել շուրջ 1728 փորձաքննություն (նման ծավալը պայմանավորված է 2023 թվականի ընթացքում թմրանյութերի ապօրինի շրջանառության աննախադեպ աճով): Ըստ կանխատեսումների նույնանման խնդիր առաջանալու է նաև 2024 թվականի ընթացքում փորձաքննությունների ծառայությունների ձեռքբերման մասով:

 Հարկ է նաև նշել, որ ամեն տարի միջոցառումը կատարվում է սահմանված ժամկետից շուտ: Հիմք ընդունելով ՀՀ կառավարության 11.11.2021թ-ի N 1864-Ն «Յուրաքանչյուր մեկ առանձին օբյեկտի փորձաքննության միջին նորմատիվային ժամածախսը, փորձաքննության մեկ առանձին օբյեկտի գնահատման չափանիշները և դրա փորձաքննության արժեքն ըստ դատական փորձաքննությունների տեսակների և ենթատեսակների սահմանելու մասին» որոշումը, հաշվի առնելով ՀՀ կառավարության 25.02.2021թ-ի N 258-Ն որոշման 2-րդ կետով «Հայաստանի Հանրապետության փորձագիտական կենտրոն» ՊՈԱԿ-ի նյութատեխնիկական հագեցվածության ապահովման համար 2021թ-ին հատկացված դրամաշնորհի և ՀՀ կառավարության 15.12.2022թ-ի N 1955-Ն որոշմամբ հատկացված դրամաշնորհի շրջանակներում ժամանակակից սարքեր-սարքավորումների և փորձաքննությունների կատարման համար անհրաժեշտ ծրագրային ապահովումների ձեռքբերումները և 2021-2022 թվականների ընթացքում բարձրագույն կրթությամբ և որոշ դեպքերում գիտական աստիճան ունեցող նոր կադրերի ներգրավումը փորձագիտական աշխատանքներում, որոնք հնարավորություն կտան «Հայաստանի Հանրապետության փորձագիտական կենտրոն» ՊՈԱԿ-ին ստանձնել ավելի մեծ թվով փորձաքննությունների կատարման պարտավորություն:

 2023-2024թթ. ընթացքում ձեռք են բերվել հիմնական միջոցներ` սարքեր-սարքավորումներ, ինչպիսիք են օրինակ՝

 - NOVA A 800D Ատոմաաբսորբցիոն սպեկտրաչափը (AAS), որի միջոցով այսուհետ կկատարվի նյութագիտական փորձաքննության նոր ենթատեսակ՝ «Հեղուկ կամ պինդ նյութերի փորձաքննություն ատոմային աբսորբցիոն սպեկտրոմետրիայի մեթոդի կիրառմամբ»,

 - Բնական և արհեստական ադամանդների տարբերակիչ Gia corporation, որի միջոցով էլ ավելի արագ և արդյունավետ է դառնում բնական և ահեստական ադամանդների տարանջատումը,

 - Նմուշների պատրաստման միկրոալիքային համակարգ Tankeco, որը նախատեսված է սննդամթերքի, սննդի հումքի, հողի, ապարների, շրջակա միջավայրի նյութերի, կենսաբանական հեղուկների, անօրգանական նյութերի և այլնի նմուշների տարրալուծման (հանքայնացման) համար,

 - Գնդիկավոր աղաց MIXER MILL MM 400, որը նախատեսված է նմուշի մանրացման, խառնման, հոմոգենիզացման, բջիջների տրոհման, կրիոգեն մանրացման համար, (Կիրառման ոլորտը՝ Գյուղատնտեսություն, կենսաբանություն, քիմիա/պլաստմասսաներ, շինանյութեր, ճարտարագիտություն/էլեկտրոնիկա, շրջակա միջավայր/վերամշակում, սննդամթերք, երկրաբանություն, մետալուրգիա, ապակի կերամիկա, բժշկություն, դեղագործություն),

 - Բազմաֆունկցիոնալ չափիչ գործիք էլեկտրական կայանքների համար (METREL MI3155), որը նախատեսված է լարման մեկուսացման դիմադրության չափման, PI և DAR գործակիցների հաշվարկի, հաղորդիչների շարունակականության չափման, RCD պարամետրերի և այլնի չափման համար,

 -Մանրադիտակ Leica M80 optics carrier իր լրակազմով, Հողի հետազոտության համար նախատեսված կոմպլեկտ SKW 500, Ավտոմատ պտտվող միկրոտոմ Minux S700A, նախատեսված է ծառերի տարիքը որոշելու և միկրոպրեպարատ պատրաստելու համար և այլն:

 - Ավտոմատ պտտվող միկրոտոմ Minux S700A, որը նախատեսված է ծառերի տարիքը որոշելու և միկրոպրեպարատ պատրաստելու համար և այլն:

 - ՀՀ արտաքին գործերի նախարարության միջոցով «Հայաստանի Հանրապետության փորձագիտական կենտրոն» ՊՈԱԿ-ի Ձեռագրաբանական և փաստաթղթաբանական փորձաքննությունների բաժինը համալրվել ավստրալական և շվեցարական անձնագրերի նմուշների շտեմարաններով:

 - ՄԱԿ-ի Թմրամիջոցների և հանցագործության դեմ պայքարի գրասենյակի՝ UNODC-ի կողմից կազմակերպված սեմինարների մասնակցության և ձեռք բերված պայմանավորվածությունների արդյունքում ավստրիական Laboeratory and scientific section-ից երկու փուլով ստացվել են թմրամիջոցների, հոգեմետ և հոգեներգործուն նյութերի ստանդարտ նմուշներ:

 Ծրագրի միջոցառման շրջանակներում մատուցվող փորձաքննության տեսակները 2024թ-ի համար ավելացել են երեքով` ճարտարագիտատեխնիկական, հեղինակային և պայթյունատեխնոլոգիական, իրենց համապատասխան ենթատեսակներով, ինչպես նաև ավելացել է ևս մեկ նախկինում չիրականացվող «հեղուկ կամ պինդ նյութերի փորձաքննություն ատոմային աբսորբցիոն սպեկտրոմետրիայի մեթոդի կիրառմամբ» կատարվող նյութագիտական փորձաքննության ենթատեսակը:

 Տեխնիկական վերազինումը հնարավորություն է ընձեռում ընդլայնել նաև Կենտրոնի ծառայություններից օգտվող շահառուների շրջանակը:

 Աշխատանքային տարածքների (այդ թվում` առանձին լաբորատորիաների) առկայության պայմաններում, նախատեսվում է «Հայաստանի Հանրապետության փորձագիտական կենտրոն» ՊՈԱԿ-ի կառուցվածքում ավելացնել նոր ստորաբաժանումներ, որոնց միջոցով կիրականացվեն մինչ այժմ Կենտրոնի կողմից չիրականացվող նոր հետազոտություններ և փորձաքննություններ:

Հաշվի առնելով վերոնշյալ հանգամանքները` կարող ենք արձանագրել, որ 2025 թվականի, ինչպես նաև 2025-2027 միջնաժամկետ հատվածի համար Ծրագրի միջոցառման գծով կպահանջվեն լրացուցիչ ֆինանսական միջոցներ, սակայն դրան կանդրադառնանք 2025 թվականին՝ ըստ անհրաժեշտության:

Հիմք ընդունելով ստորև նշված հանգամանքները.

- վերջին տարիներին «Հայաստանի Հանրապետության փորձագիտական կենտրոն» ՊՈԱԿ-ը վերազինվել և համալրվել է ժամանակակից սարք-սարքավորումներով, ինչը մեծապես բարելավվել է փորձաքննությունների կատարման արդյոնւավետությունը,

- 2023 թվականի ընթացքում հանցագործությունների թվի աննախադեպ աճ է արձանագրվել, օրինակ՝ ինչպես նշված է վերևում, թմրամիջոցների ապօրինի շրջանառության ոլորտում, զենք-զինամթերքի ապօրինի օգտագործման ոլորտում, տնտեսական հանցագործությունների ոլորտում և այլ ոլորտներում,

- 2022 թվականին Կենտրոն է մուտքագրվել 2301 հատ փորձաքննություն կատարելու մասին որոշումներ, իսկ 2023 թվականին՝ 4613, որը 2022 թվականի համեմատ աճել է գրեթե 100%-ով, իսկ 2023 թվականից 2024 թվական են տեղափոխվել կատարման ընթացքում գտնվող փորձաքննություններ շուրջ 1728 հատ

- 2023 թվականին կատարված փորձաքննությունների ընթացքում հետազոտված օբյեկտների քանակը 2022 թվականի համեմատ ավելացել է 10555 հատով կամ շուրջ 99.4%-ովվստահ կարող ենք փաստել, որ 2024 թվականի սեպտեմբեր ամսին «Հայաստանի Հանրապետության փորձագիտական կենտրոն» ՊՈԱԿ-ին փորձաքննությունների կատարման համար անհրաժեշտ կլինեն լրացուցիչ ֆինանսական միջոցներ:

 11008. *«Աջակցություն «Արբիտրաժի և հաշտարարության հայաստանյան կենտրոն» հիմնադրամի գործունեությանը»* միջոցառման գծով գումարներն ուղղվում են Հայաստանում նոր արբիտրաժային կենտրոնի գործունեության համար անհրաժեշտ պայմանների, կենտրոնի աշխատակազմի աշխատավարձերի, անհրաժեշտ ծառայությունների համար վճարների, շենքային պայմանների, գրասենյակի պահման, կայքի մշակման, մարկետինգի, գործերի էլեկտրոնային կառավարման համակարգի և այլ անհրաժեշտ ծախսերի փոխհատուցմանը։ 2025-2027թթ․ միջոցառման գծով նախատեսվել է տարեկան 490,000.0հազ․ դրամ։

 **1120. Քրեակատարողական ծառայություններ**

 «Քրեակատարողական ծառայություններ» ծրագրի միջոցներն ուղղվում են քրեակատարողական հիմնարկների օպտիմալացմանը և արդիականացմանը, արտաքին աշխարհի հետ կապի ամրապնդմանը, պահման պայմանների բարելավման, տրամադրվող բժշկական օգնության և սպասարկման որակի բարձրացմանը, պրոբացիայի խնդիրների լուծմանը: «Քրեակատարողական ծառայություններ» ծրագրի շրջանակներում իրականացվող միջոցառումներն են.

 11001.*«Քրեակատարողական ծառայություններ»* միջոցառումը ներառում է դատարանի նշանակած պատիժների կատարումը, քրեակատարողական հիմնարկների պահպանությունը, ազատությունից զրկելու ձևով պատիժ կրող դատապարտյալներին և կալանավորվածներին փոխադրումը և այլն: Կարևորվում է քրեակատարողական ծառայության կայուն գործունեության ամրապնդումը, որի շրջանակներում քրեակատարողական համակարգի բարեփոխումների շարունակական գործընթացում նախատեuվում են դատապարտյալների և կալանքի տակ գտնվող անձանց իրավունքների առավել լիարժեք պաշտպանության, դատապարտյալների և կալանքի տակ գտնվող անձանց պահելու վայրերում պայմանների բարելավմանն ուղղված անհրաժեշտ միջոցառումների իրականացման խնդիրները։

 Միջոցառման գծով 2024 թվականի պետական բյուջեի մասին օրենքով հատկացվել է 12,445,851.70 հազ. դրամ։ 2025-2027թթ. այս միջոցառման գծով նախատեսվել է համապատասխանաբար 2025թ․՝ 13,238,797.7հազ․դրամ, 2025թ․՝ 13,294,757.3հազ․ դրամ և 2027թ․՝ 13,306,452.7հազ․ դրամ։Նախորդ տարվա համեմատ լրացուցիչ գումարներ են նախատեսվել հիմնականում աշխատանքի վարձատրության, էներգետիկ ծառայությունների գծով։

 2025-2027թթ. ընթացքում քրեակատարողական ծառայության հիմնական նպատակը շարունակելու է հանդիսանալ օրենքներով և միջազգային պայմանագրերով սահմանված խնդիրների ու ստանձնած պարտականությունների, անազատության մեջ պահվող անձանց պահման պայմանների բարելավմանն ուղղված միջոցառումների և վերականգնողական արդարադատության ներդրմանն ուղղված միջոցառումների իրականացումը։

 Հայաստանի Հանրապետությունը վավերացրել է Խոշտանգումների և անմարդկային կամ արժանապատվությունը նվաստացնող վերաբերմունքի կամ պատժի կանխարգելման մասին Եվրոպական կոնվենցիան, որը Հայաստանի Հանրապետության համար ուժի մեջ է մտել 2002թ. հոկտեմբերի 1-ից։

 Համաձայն Կոնվենցիայի՝ Խոշտանգումների և անմարդկային կամ արժանապատվությունը նվաստացնող վերաբերմունքի կամ պատժի կանխարգելման Եվրոպական կոմիտեն (այսուհետ՝ CPT) այցելություններ է կատարում Հայաստանի Հանրապետություն, որոնց ժամանակ ԵԽ անդամ պետության կառավարությանն է ներկայացնում համապատասխան զեկույց, որում բարձրացված առաջարկությունները տվյալ պետության կառավարության համար կրում են պարտադիր բնույթ (CPT-ին Հայաստանի Հանրապետություն այցելություններ է իրականացրել 2002թ. հոկտեմբերի 6-ից 17-ը, 2004թ. 20-ից 22-ը և 2006թ. ապրիլի 2-ից 12-ը, 2008թ. մարտի 15-ից 17-ը, 2010թ. մայիսի 10-ից 21-ը, 2011թ. դեկտեմբերի 5-ից 7-ը, 2013թ. ապրիլի 4-ից 10-ը, 2014թ. մայիսի 20-ից 23-ը, 2015թ. հոկտեմբերի 5-ից 15-ը, 2019թ․ դեկտեմբերի 2-ից 12-ը և 2023 թվականի սեպտեմբերի 12-ից 22-ը, որի ընթացքում այցելություններ են իրականացվել ՀՀ ԱՆ «Աբովյան», «Արմավիր», «Արթիկ» «Դատապարտյալների հիվանդանոց» և «Նուբարաշեն» քրեակատարողական հիմնարկներ):

 Ելնելով վերոշարադրյալից՝ 2025-2027 թվականների ընթացքում Ծառայության հիմնական նպատակն օրենքով սահմանված խնդիրներն արդի պահանջներին և միջազգային չափանիշներին համապատասխան իրականացնելն է, կյանքի կոչել ազատազրկման ավանդական գաղափարախոսությունից անցում դեպի վերասոցիալականացման և վերականգնողական արդարադատության։

 2025-2027 թվականների ընթացքում Ծառայության համակարգի հիմնական նպատակին հասնելու կապակցությամբ, ժամանակի հրամայականն է դառնում հստակ և արդյունավետ բարեփոխումների իրականացում միաժամանակ երկու շեշտադրված ուղղություններով`

* ենթակառուցվածքային ոլորտի բարեփոխումներ` կապիտալ ծախսերի գծով,
* իրականացվելիք ծրագրերի գծով։

 Ծառայության ենթակառուցվածքային բարեփոխումների իրականացման նպատակն է օրենքով նախատեսված խնդիրների կատարման արդյունավետության բարձրացումը` հնարավորինս նվազեցնելով ֆինանսական ծախսերը և կոռուպցիոն ռիսկերը, ապահովել միջազգային չափորոշիչներին համապատասխանող պահման պայմաններ, ինչպես նաև անազատության մեջ պահվող անձանց ապահովել աշխատանքով, օգտակար զբաղվածությամբ, ինչն կնպաստի դատապարտյալների վերասոցիալականացմանը, ապահովելով անցում դեպի վերականգնողական արդարադատություն։

 Միաժամանակ, Հայաստանի Հանրապետության կառավարության 2021-2026 թվականների ծրագրով, Հայաստանի Հանրապետության 2022-2026 թվականների դատական և իրավական բարեփոխումների, ինչպես նաև քրեակատարողական և պրոբացիայի ոլորտի ռազմավարություններով պայմանավորված քրեակատարողական ծառայության շենքերի կառուցման, կապիտալ վերանորոգման աշխատանքների իրականացման, տրանսպորտային, վարչական սարքավորումների և այլ մեքենաների ձեռքբերման նպատակով գումարներ են նախատեսվել 2025-2027թթ. համապատասխանաբար` 8,350,061.3հազ. դրամ, 11,012,000.0հազ. դրամ և 8,512,337.0հազ. դրամ (կապիտալ ծախս):

 *11002. «Պրոբացիայի ծառայություններ»* միջոցառման գծով նախատեսված միջոցներն ուղղվում են պրոբացիայի խնդիրների իրականացմանը: Դրանք են

 1) քրեական վարույթի ընթացքում սույն օրենքով նախատեսված այլընտրանքային խափանման միջոցների կատարումը.

 2) ազատությունից զրկելու հետ չկապված պատիժների և դատարանի կիրառած հարկադրանքի այլ միջոցների կատարումը.

 3) ազատությունից զրկելու հետ չկապված պատիժների և այլընտրանքային խափանման միջոցների կատարման անհատական պլանավորման իրականացումը` գնահատելով ռիսկերը և հաշվի առնելով պրոբացիայի շահառուի կարիքները.

 4) պատիժը կրելուց պայմանական վաղաժամկետ ազատելու, պատիժն ավելի մեղմ պատժով փոխարինելու, դատվածությունը հանելու վերաբերյալ պրոբացիայի շահառուի մասին զեկույցների տրամադրումը.

 5) պատիժը պայմանականորեն չկիրառելու, պատժի կրումից ազատելու, պատիժը կրելուց պայմանական վաղաժամկետ ազատման դեպքում փորձաշրջանի մեջ գտնվող կամ պատժի կրումը հետաձգված անձանց նկատմամբ սահմանված վերահսկողության իրականացումը.

6) պրոբացիայի շահառուի և տուժողի (տուժողի իրավահաջորդի) միջև հաշտարարության իրականացումը: Այս միջոցառման գծով 2025-2027թթ. գումարները նախատեսվել են հաշվի առնելով «Պրոբացիայի ծառայության մասին» ՀՀ օրենքի 2023 թվականի փոփոխությունները։

*11005. «Իրավախախտում կատարած անձանց գեղագիտական դաստիարակության և կրթական ծրագրերի իրականացում»* միջոցառման հիմնական նպատակն է ուսուցողական ծրագրերի և գեղագիտական դաստիարակության ծրագրի միջոցով իրավախախտում կատարած անձանց վերասոցիալականացման գործընթացին նպաստելը ինչպես քրեակատարողական հիմնարկներում, այնպես էլ հիմնարկներից դուրս: Կարևորվում է նաև վերասոցիալականացման ուղղությամբ միջոցառումների և դասընթացների իրականացումը հատկապես օրենքի հետ խնդիր ունեցող բոլոր երեխաների համար: Հիմնական նպատակ է նաև բոլոր պոտենցիալ շահառուների ներգրավումը կրթական ծրագրերի մեջ՝ ապահովելով նրանց կրթական իրավունքը: Խոսքը վերաբերվում է այն անձանց, որոնք հանրակրթական ծրագրերը թերի են անցել կամ լիարժեք հանրակրթական ծրագրեր չեն ուսումնասիրել: Միաժամանակ, կարևորվում է հատկապես դատապարտված ու այն անձանց մասնագիտական ուսուցումը, որոնց պատժաչափի կրման ժամանակահատվածը պետք է շուտով մարվի:

2023 թվականին պետական բյուջեից միջոցառման գծով հատկացումը կազմում է 175,211.5 հազ. դրամ, սակայն 2023 թվականի սեպտեմբերի 1-ից` մինչև 100 սովորողի հաշվարկով Արդարադատության նախարարության քրեակատարողական հիմնարկներում ազատազրկման ձևով պատիժ կրող դատապարտյալների որոնց պատժից ազատման ժամկետի լրանալուն կրթության իրավունքի իրացման վերաբերյալ գրավոր դիմում ներկայացնելու պահին մնացել է մեկ տարուց ավելի համար հանրակրթական ծրագրերի իրականացում առանց տարիքային սահմանափակաման՝ 19 տարեկան և ավել տարիք ունեցող դատապարտյալներերի համար ծրագրի իրականացման նոր խմբերի համար լրացուցիչ ՀՀ պետական բյուջեից հատկացնել է 28,059.3 հազ. դրամ:

 2025-2027թթ-ին նախատեսվում է ծրագրի միջոցառման իրականացմանն ուղղել տարեկան կտրվածքով 219,305.1 հազ. դրամ:

**1123. Իրավական իրազեկում և տեղեկատվության ապահովում**

 «Իրավական իրազեկում և տեղեկատվության ապահովում» ծրագրի գծով իրականացվում է երեք միջոցառում:

*11001. «Հրատարակչական, տեղեկատվական և տպագրական ծառայություններ»* միջոցառման շրջանակներում ապահովվում է երկու օրվա ընթացքում իրավական ակտերի էլեկտրոնային հրատարակությունը («Նորմատիվ իրավական ակտերի մասին» ՀՀ օրենքի 25-րդ հոդվածի պահանջով՝ 3. Նախարարությունը պարտավոր է երկու աշխատանքային օրվա ընթացքում ապահովել նորմատիվ իրավական ակտն ընդունած մարմնի կողմից` սահմանված կարգով ներկայացված նորմատիվ իրավական ակտերի միասնական կայքում հրապարակելը, ինչպես նաև նորմատիվ իրավական ակտերի պաշտոնական ինկորպորացիան:), պաշտոնական ինկորոպորացիաների աշխատանքները, ինչպես նաև Հայաստանի Իրավական Տեղեկատվության Համակարգի` «ԱՐԼԻՍ» (ՀԻՏՀ) կայքի պահպանումը, կառավարումը և սպասարկումը։ Այս նպատակով նախատեսվում է 373,652.5հազ. դրամ։

Միջոցառման գծով 2,135.0 հազ. դրամը նախատեսվում է պոլիգրաֆիական արտադրանքի ձեռքբերման: Ընդհանուր միջոցառման գծով 2025-2027թթ. նախատեսվում է 375,786.2հազ. դրամ:

*11002. «Թարգմանչական ծառայություններ»* միջոցառումն ապահովում է ՀՀ, ԵՏՄ, ԵՄ իրավական ակտերի, ՀՀ ազգային զեկույցների, ՀՀ պետական մարմինների կողմից միջազգային կառույցներ ներկայացվող և այդ կառույցների կողմից ՀՀ մարմիններ ներկայացվող փաստաթղթերի, այլ պետությունների հետ Հայաստանի Հանրապետության երկկողմ հարաբերությունների շրջանակներում դատական ակտերի և հարակից փաստաթղթերի, Հայաստանի Հանրապետության վերաբերյալ Մարդու իրավունքների եվրոպական դատարանի վճիռների և հանձնարարվող այլ առանցքային փաստաթղթերի թարգմանությունների կատարումն ու ժամանակին ներկայացումը շահառու մարմիններին` երկրի ընդհանուր տնտեսական և սոցիալական խնդիրների և նպատակների իրականացմանն աջակցելու և միջազգային պարտավորությունները պատշաճ կատարելու համար: Միաժամանակ, թարգմանությունների բարձր որակի ապահովումը խստագույնս կարևորվում է նաև պաշտոնական թարգմանությունների դեպքում: Միջոցառման շրջանակներում տարեկան նախկին 25500 էջի փոխարեն նախատեսվում է ապահովել 2025-2027թթ․մոտ 30000էջի թարգմանությւոն: 2025-2027թթ․ միջոցառման գծով նախատեսվում է 306,000.0 հազ. դրամ։

*11003․* «Արխիվային ծառայություններ» միջոցառման գծով նախատեսված միջոցներն ուղղվում են արխիվային հավաքածուի պահպանության ապահովմանը, համալրմանը, հաշվառմանը, թվայնացմանը, հանրահռչակմանը, հանրության կողմից արխիվային նյութերի օգտագործման ապահովմանը: ՄԺԾԾ ժամանակահատվածում միջոցառման շրջանակներում իրականացվելու են մի շարք ծրագրեր, որոնք ամբողջովին շարունակական բնույթ են կրում և միտված են ՀՀ արխիվային հավաքածուի մաս կազմող փաստաթղթերի պահպանությանը, հաշվառմանը, համալրմանը և օգտագործմանը։ 2025-2027թթ․ նախատեսվում է փոփոխություններ մտցնել որոշ ծրագրերում, որի արդյունքում արխիվի կողմից մատուցվող ծառայությունների ներկայացումը կիրականանա առավել հստակ խմբավորմամբ, կվերանայվեն նաև ծառայությունների մատուցման ծավալները։

«Հայաստանի ազգային արխիվը» ՀՀ մարզային գործող 9 մասնաճյուղի և 19 տարածքային ներկայացուցչությունների միջոցով ապահովում է «Արխիվային ծառայություն» ծրագրով իր առջև դրված գերակա ուղղության և խնդրի իրականացումը՝ արխիվային հավաքածուների հանրահռչակման ու լայն հանրության համար հասանելիության ապահովումը՝ այդ նպատակով մարզերում կազմակերպելով արխիվային փաստաթղթերի, ինչպես նաև կինոֆոտոֆոնո հավաքածուում պահվող ֆիլմերի և լուսանկարների ցուցադրություններ, ինչը համահունչ է նաև տարածքային զարգացմանն առնչվող ծրագրերին և ուղղակիորեն նպաստում է մարզային կյանքի աշխուժացմանը:

Միաժամանակ, արդի տեղեկատվական տեխնոլոգիաների ու էլեկտրոնային փաստաթղթաշրջանառության ներդրման, արխիվային փաստաթղթերի թվայնացման արդյունքում, ինչպես նաև աշխատանքի արդյունավետության բարձրացման նպատակով կատարվում է տարածքային ստորաբաժանումների օպտիմալացում՝ միավորման եղանակով, որն իր հերթին բխում է տարածքային զարգացման ծրագրի մեկ այլ՝ օպտիմալացման բաղադրիչից: Նախորդ ՄԺԾԾ ժամանակահատվածում ծրագրերի մեջ ներառված չի եղել փաստաթղթերի գիտատեխնիկական մշակման աշխատանքը, որը ևս արխիվի հիմնական գործառույթներից է, այն նույնպես նախատեսվում է ներառել։ Միջոցառման գծով 2025-2027թթ․ նախատեսվել է տարեկան համապատասխանաբար 1,078,147.9 հազ․ դրամ, 755,306․3հազ․ դրամ և 755,306․3հազ․ դրամ։

**1149. Արդարադատության համակարգի աշխատակիցների վերապատրաստում և հատուկ ուսուցում**

2025-2027 թվականների ՄԺԾԾ ժամանակահատվածում ծրագրի *«*11001.*Հատուկ ծառայողների վերապատրաստում և հատուկ ուսուցում»* միջոցառման շրջանակներում ՀՀ արդարադատության նախարարությունը, հանդիսանալով քրեակատարողական և հարկադիր կատարումն ապահովող ծառայությունների ոլորտում ՀՀ կառավարության քաղաքականության մշակման և իրականացման համար պատասխանատու պետական լիազորված մարմին, կարևորում է ինչպես վերապատրաստման ու հատուկ ուսուցման շարունակական ապահովումը, այնպես էլ այդ ոլորտում հատուկ մասնագիտացված և փորձ կուտակած կազմակերպության միջոցով որակյալ կրթություն ապահովելու հանգամանքը:

Նախարարության հատուկ ծառայողների վերապատրաստում և հատուկ ուսուցում միջոցառման հիմնական խնդրի իրագործումը` ծառայողների վերապատրաստումը և հատուկ ուսուցումը կարևորվում է նաև նրանով, որ, բացի օրենսդրական պահանջներից, նախարարության քրեակատարողական և հարկադիր կատարումն ապահովող ծառայություններում մշտապես իրականացվում են բարեփոխումներ և այդ կապակցությամբ ծառայողների վերապատրաստումը և հատուկ ուսուցումը դառնում է պարտադիր նախապայման ծառայողների լիազորությունների պատշաճ իրականացման համար:

2022, 2023 և 2024 թվականներին միջոցառման համար հատկացվել է 197652.0 հազ. դրամ:

Նկատի ունենալով այն հանգամանքը, որ ապագայում նախատեսվում են նոր տիպի այլ քրեակատարողական հիմնարկների կառուցում, ինչպես նաև քրեակատարողական համակարգում տեղի ունեցող բարեփոխումները (կառավարման նոր համակարգերի ներդրում, օպտիմալացում, պրոբացիոն ծառայության զարգացման կողմնորոշում և այլն), 2025-2027թթ. ՄԺԾԾ ժամանակահատվածում ենթադրվում է, որ չեն առաջանա այնպիսի գործոններ, որոնք կհանգեցնեն ծրագրի շահառուների շրջանակի կտրուկ նվազման: Որպես թիրախային ցուցանիշ, սույն ՄԺԾԾ ժամանակահատվածում ընդունվել է 2400 հատուկ ծառայողների վերապատրաստման ու հատուկ ուսուցման իրականացում:

2025-2027 թվականների ՄԺԾԾ ժամանակահատվածում ծրագրի միջոցառման շրջանակներում նախատեսվում է իրականացնել տարեկան կտրվածքով 700 ծառայողի վերապատրաստում և 1700 ծառայողի հատուկ ուսուցում, իսկ հատուկ ուսուցման և վերապատրաստման 1 դասընթացի տևողությունը նախատեսվում է 39 ակադեմիական ժամ: Նկատի ունենալով «Քրեակատարողական ծառայության մասին», «Հարկադիր կատարումն ապահովող ծառայության մասին» և «Պրոբացիայի ծառայության մասին» Հայաստանի Հանրապետության օրենքներում կատարված փոփոխություններն ու լրացումները (ներառյալ նոր օրենքի ընդունումը), ինչպես նաև ոլորտային բարեփոխումները՝ կարելի է փաստել, որ, ի համեմատ նախորդ տարիների, վերապատրաստման ու հատուկ ուսուցման ենթական ծառայողների թվաքանակը որոշակի աճել է /«Հարկադիր կատարումն ապահովող ծառայության մասին» օրենքում փոփոխություններ և լրացումներ կատարելու մասին 2023 թվականի հոկտեմբերի 3-ի N ՀՕ-301-Ն օրենքի արդյունքում 2024 թվականից Հարկադիր կատարումն ապահովող ծառայողների մեկ երրորդը ենթակա է վերապատրաստման երեք տարին մեկ անգամ՝ յուրաքանչյուր տարի 100 հարկադիր կատարողներ պետք է վերապատրաստվեն։ Իսկ 2024 թվականի հունվարի 1-ից ուժի մեջ է մտել «Պրոբացիայի ծառայության մասին» օրենքը, որի արդյունքում 2024 թվականից սկսած յուրաքանչյուր տարի պետք է վերապատրաստում անցնի 50 պրոբացիայի ծառայող/:

*11002. «Դատավորների, դատախազների, դատավորների ու դատախազների թեկնածուների ցուցակում գտնվող անձանց, դատական ծառայողների, դատախազության աշխատակազմում ծառայողների և դատական կարգադրիչների վերապատրաստման և հատուկ ուսուցման ծառայություններ»* միջոցառումն ապահովում է

1.դատավորների թեկնածուների հավակնորդների և դատախազների թեկնածությունների ցուցակում ընդգրկված անձանց մեջ դատավորի կամ դատախազի պաշտոն զբաղեցնելու համար անհրաժեշտ հմտությունների ձևավորումը, մասնագիտական գիտելիքների ընդլայնումը.

2.դատավորների, դատախազների, ինչպես նաև դատավորների թեկնածուների հավակնորդների ցուցակում ընդգրկված` Ակադեմիայի շրջանավարտների, դատական ծառայողների, դատախազության աշխատակազմում պետական ծառայողների, դատական կարգադրիչների մասնագիտական գիտելիքների և աշխատանքային ունակությունների հետևողական կատարելագործումը.

3.դատավորների, դատախազների, դատավորների և դատախազների թեկնածությունների ցուցակում ընդգրկված անձանց կրթական ծրագրերի աստիճանական մերձեցումը, համատեղ կրթական ծրագրերի իրականացումը:

 2025-2027թթ․ համար ֆինանսական պահանջը «Դատավորների, դատախազների, դատավորների ու դատախազների թեկնածուների ցուցակում գտնվող անձանց, դատական ծառայողների, դատախազության աշխատակազմում ծառայողների և դատական կարգադրիչների վերապատրաստման և հատուկ ուսուցման ծառայություններ» միջոցառման գծով կազմում է 358,717.7հազ․դրամ՝ ներառյալ դրամաշնորհի գծով առաջացող ավելացված արժեքի հարկը:

12001. «Մասնագիտական վերապատրաստում անցնող ունկնդիրներին կրթաթոշակի տրամադրում» միջոցառման գումարները տրամադրվում են «Արդարադատության ակադեմիայի մասին» ՀՀ օրենքի 14-րդ հոդվածի 2-րդ մասի համաձայն՝ դատավորների թեկնածուների հավակնորդների և դատախազների թեկնածությունների ցուցակում ընդգրկված անձանց, Ակադեմիայում մասնագիտական պատրաստման ընթացքում: Նշված շահառուները ստանում են ընդհանուր իրավասության դատարանի նիստերի քարտուղարի վարձատրությանը համապատասխան կրթաթոշակ: 2021թվականին միջոցառման գծով նախատեսված գումարները նվազեցվել են։ Նախատեսվում է կատարել փոփոխություն «Արդարադատության ակադեմիայի մասին» ՀՀ օրենքի 14-րդ հոդվածում, որից հետո կփփոխվի նաև միջոցառմամբ նախատեսված ցուցանիշները։ 2024-2026թթ․ համար հայտով նախատեսվել է տարեկան 83,865․6 հազ․ դրամ կրթաթոշակի վճարման նպատակով։

**1182. Հարկադիր կատարման ծառայություններ**

*11001.* «*Հարկադիր կատարման ենթակա ակտերի կատարումն ապահովող ծառայություններ*» միջոցառումն ապահովում է Հայաստանի Հանրապետության դատարանների, միջնորդ դատարանների և Հայաստանի Հանրապետության միջազգային պայմանագրերով նախատեսված դեպքերում օտարերկրյա դատարանների և միջնորդ դատարանների դատավճիռների և վճիռների հիման վրա տրված կատարողական թերթի, ինչպես նաև վարչական ակտերով պահանջների կատարումը և կատարողական վարույթի կողմերի և նրանց օրինական ներկայացուցիչների օրինական շահերի պաշտպանությունը։

3.3. Նոր նախաձեռնությունները

Միջնաժամկետ հայտով նախատեսված նոր նախաձեռնությունները պայմանավորված են Հայաստանի Հանրապետության կառավարության 2021-2026 թվականների գործունեության միջոցառումների ծրագրով և նախարարության ռազմավարություններով։ Մասնավորապես, 2024-2026թթ․ համար որպես նոր նախաձեռնություն գումար է նախատեսվել «31007․ Էլեկտրոնային ռեսուրսների ստեղծման կամ արդիականացման նախագծերի ապահովում գծով՝ տարեկան 500 մլն դրամ։

Դատավորների համար հավասար և պատշաճ աշխատանքային պայմաններ ապահովելու նպատակ հետապնդելով՝ Համաշխարհային բանկի հետ համագործակցությամբ իրականացվել է դատարանների շենքերի նախնական ուսումնասիրություն և խնդիրների գույքագրում, որպես երկարաժամկետ ծրագիր Էկոնոմիկայի նախարարության Հանրային ներդրումային կոմիտե է ներկայացվել ներդրումային ծրագրի հայտ, որը ներառում է՝ շենքերի մանրամասն գույքագրում, դատարանների տեղակայվածության նոր՝ առավել արդյունավետ քարտեզի որոշում, դատարանների ստանդարտների մշակում, ըստ նոր նորմատիվ ստանդարտների՝ ՀՀ դատարանների շենքերի վերակառուցում:
Ըստ այդմ՝ ՄԺԾԾ-ում ներառելու նպատակով ներկայացվում է նոր ծրագիր, որը նախատեսված է իրականացնել 5 տարում՝ 2025-2029 թթ., և որի ընդհանուր արժեքը կազմում է 62.5 մլն ԱՄՆ դոլար` մոտ 29,400.0 մլն ՀՀ դրամ: Նախագիծն ամբողջությամբ նախատեսվում է իրականացնել Համաշխարհային բանկի ֆինանսավորմամբ՝ վարկային ծրագրի միջոցով: Նշյալ մոտեցումը հիմնված է նախ՝ արդարադատության ոլորտի, ներառյալ դատարանների և ՏՀՏ ենթակառուցվածքների բարեփոխումներին աջակցելու Համաշխարհային բանկի բազմամյա փորձի, շարունակական տեխնիկական աջակցության և առանձին ներդրումների շնորհիվ Հայաստանի դատական համակարգում տիրող իրավիճակին քաջատեղյակ լինելու, ապա և՝ ոլորտում առկա պետական կարողությունների ու ռեսուրսների սահմանափակ լինելու վրա: Նշյալ հիմնախնդիրների հաղթահարման տեսանկյունից արդարադատության ոլորտի համար անգնահատելի և անհրաժեշտ կլինի Համաշխարհային բանկի փորձի և կայուն վերջնարդյունքներ ապահովելու բազմիցս փորձված մոտեցման և ներգրավվածության ապահովումը։

Անկախ օգտագործողի գտնվելու վայրից ՀՀ ողջ տարածքում արդարադատության իրականացման միասնական պայմաններ ապահովելու նպատակով՝ նախագծով առաջարկվում է․

1. Մշակել դատարանների շենքերի միասնական ստանդարտներ /ճարտարապետաշինարարական նորմեր, դատարանի տիպային մոդել, դատարանների շենքերի արդյունավետ քարտեզ/,
2. Ստեղծել անխափան և անվտանգ միջավայր դատական տեղեկատվական և հաղորդակցության տեխնոլոգիաների (ՏՀՏ) ենթակառուցվածքների ստանդարտացման համար,

3. Իրականացնել դատարանների նախագծման ժամանակակից չափանիշներին համապատասխանող շենքերի վերա/կառուցման ուղղությամբ թիրախային ներդրումներ:

Նախագծի իրականացումը կլուծի հետևյալ խնդիրները.
• դատարաննների անհավասար շենքային պայմաններ
• որակյալ կադրերի անհավասար բաշխվածություն
• դատական գործընթացների անհարկի ձգձգումներ՝ ՏՀՏ խափանումների պատճառով
• հաշմանդամություն ունեցող անձանց համար առկա խոչընդոտներ
• վտանգավոր աշխատանքային պայմաններ
• խոնավության, հրդեհի վտանգի տակ գտնվող արխիվներ
• շենքերի պահպանման ծախսարդյունավետ կառուցակարգի բացակայություն:

Վերոնշյալ խնդիրների լուծումը կհանգեցնի դատարանների շենքերում՝ տեղում շոշափելի փոփոխությունների, մատչելիության, արդյունավետության և թափանցիկության բարելավմանը:Ծրագրի միջոցով դատական ենթակառուցվածքների արդիականացումն ու ստանդարտացումը օգուտ կբերի դատական համակարգին՝ շուրջ 314 դատավորի և թվով 2616 աշխատակազմի ներկայացուցիչների, ինչպես նաև ընդհանուր առմամբ արդարադատության ոլորտի շահառուներին՝ արդարադատություն ստացող քաղաքացիներ և բիզնես, պետական և տեղական ինքնակառավարման մարմիններ, քննչական մարմիններ, դատախազություն, փաստաբաններ, սնանկության կառավարիչներ, նոտարներ և այլն:

Բացի վերոգրյալից, Հայաստանի Հանրապետության կառավարության 17.06.2022 թվականի թիվ 890-Ա որոշման հիման վրա ք. Երևան, Թևոսյան 4 հասցեում գտնվող 1.08272 հա մակերեսով տարածքը և 1202.28 քառակուսի մետր մակերեսով շինությունները ամրացվել են Արդարադատության նախարարության Հարկադիր կատարումն ապահովող ծառայությանը (այսուհետ՝ Ծառայություն)։

Կառավարության հիշատակված որոշման հիման վրա Ծառայության կողմից իրականացվել են վերը նշված գույքի տեխնիկական վիճակի զննության, չափագրման աշխատանքներ, ինչպես նաև նշված գույքի նկատմամբ Ծառայության իրավունքների պետական գրանցման համար անհրաժեշտ գործողություններ։ Նշված տարածքում նախատեսվում է իրականացնել շինարարական աշխատանքներ, մասնավորապես՝ Ծառայության կողմից առգրավված տրանսպորտային միջոցների համար կայանատեղիի կառուցում, ինչպես նաև առգրավված այլ գույքի և սարքավորումների պահպանման համար պահեստային շինությունների վերակառուցում։

ՀՀ քաղաքաշինության կոմիտեի և «ՆՅՈՒ ԱՐՏ ՆԱԽԱԳԻԾ» սահմանափակ պատասխանատվությամբ ընկերության միջև 2023 թվականի հունվարի 13-ին
N ՀՀՔԿ-ԳՀԽԾՁԲ-22/28 ծածկագրով կնքվել է Երևան քաղաքի Թևոսյան փողոցի թիվ 4 հասցեում նոր ավտոկայանատեղիի կառուցման, առկա շինության վերակառուցման/հիմնանորոգման, տարածքի բարեկարգման նախագծանախահաշվային փաստաթղթերի մշակման խորհրդատվական ծառայության մատուցման պետական գնման պայմանագիրը։ Նախագծանախահաշվային փաստաթղթերի համաձայն համաձայն ավտոկայանատեղիի կառուցման, առկա շինության վերակառուցման/հիմնանորոգման համար անհրաժեշտ է 640,504․29 հազ․ դրամ։ Աշխատանքներիի մասը նախատեսվում է կատարել 2024 թվականին, որի համար անհրածեշտ կլինի 350,000,հազ․ դրամ, իսկ ավարտը նախատեսվում է 2025 թվականին։

Վերոգրյալով պայմանավորված, որպես նոր նախաձեռնություն հայտով գումար է նախատեսվել նաև 1182 ծրագրի «31002․ Հարկադիր կատարման ենթակա ակտերի կատարումն ապահովող ծառայության շենքային պայմանների ապահովում» միջոցառման գծով՝ 2025թվականին՝ 290504.3 հազ․ դրամ։

# 4. ՈՉ ԲՅՈՒՋԵՏԱՅԻՆ ԱՂԲՅՈՒՐՆԵՐԻՑ ՍՊԱՍՎՈՂ ԵԿԱՄՈՒՏՆԵՐԸ

Արդարադատության նախարարության ենթակայությամբ գործող պետական ոչ առևտրային կազմակերպությունների կողմից 2025-2027թթ. իրականացվելիք ֆինանսատնտեսական գործունեության արդյունքում սպասվող եկամուտների վերաբերյալ տեղեկատվությունը ներկայացված է Հավելված 6 –ում։

# 5. ՏԱՐԱԾՔԱՅԻՆ ԶԱՐԳԱՑՄԱՆՆ ԱՌՆՉՎՈՂ ԾՐԱԳՐԵՐԸ/ՄԻՋՈՑԱՌՈՒՄՆԵՐԸ

Հայաստանի Հանրապետության արդարադատության նախարարությունն իր լիազորությունների ներքո չի իրականացնում տարածքային զարգացմանն ուղղակիորեն առնչվող ծրագրեր։

# 6. ՄԻՋՈԼՈՐՏԱՅԻՆ (ԽԱՉՎՈՂ) ԲՆՈՒՅԹԻ ԱՌԱՆՁԻՆ ՔԱՂԱՔԱԿԱՆՈՒԹՅՈՒՆՆԵՐԻՆ ԱՌՆՉՎՈՂ ԾՐԱԳՐԵՐԸ/ ՄԻՋՈՑԱՌՈՒՄՆԵՐԸ

Միջոլորտային (խաչվող) բնույթի առանձին քաղաքականություններին առնչվող ծրագրեր/միջոցառումներ չեն ակնկալվում։

# 7. ԱՐՏԱՔԻՆ ԱՂԲՅՈՒՐՆԵՐԻՑ` ՊԵՏԱԿԱՆ ԲՅՈՒՋԵ ՍՏԱՑՎՈՂ ՎԱՐԿԵՐԻ ԵՎ ԴՐԱՄԱՇՆՈՐՀՆԵՐԻ ՀԱՇՎԻՆ ԻՐԱԿԱՆԱՑՎԵԼԻՔ ԾՐԱԳՐԵՐԸ/ ՄԻՋՈՑԱՌՈՒՄՆԵՐԸ

# 8. ՄԺԾԾ ԺԱՄԱՆԱԿԱՀԱՏՎԱԾՈՒՄ ՖԻՆԱՆՍԱԿԱՆ ՊԱՀԱՆՋՆԵՐԻ ԱՄՓՈՓՈՒՄ

2025-2027թթ ժամանակահատվածի համար Արդարադատության նախարարության պատասխանատվության ներքո գտնվող բնագավառ(ներ)ի գծով ֆինանսական պահանջների վերաբերյալ ամփոփ տեղեկատվությունը ներկայացված է Հավելված 8 –ում։

# 9. ՀԱՅՏԻ ՀԵՏ ԿԱՊՎԱԾ ՌԻՍԿԵՐԸ

|  |  |  |  |
| --- | --- | --- | --- |
| Ռիսկի նկարագրությունը | Երևույթի հանդես գալու հավանականությունը | Հնարավոր ազդեցությունը նպատակների և արդյունքային ցուցանիշների վրա | Ռիսկի կանխման/ հաղթահարման հնարավոր ուղիները |
| Քրեակատարողական հիմնարկներում պատժի կրման պայմանների բարելավման ապահովման անհնարինություն | 3 | Կառավարության 2021-2026թթ․ ծրագրով, Քրեակատարողական և պրոբացիոն ռազմավարություններով նախատեսված միջոցառումների իրականացման /մասնավորապես շենքային պայմաննների, նյութատեխնիկական ապահովման/ անհնարինություն | Լրացուցիչ գումարների հատկացում |
| Կադրերի արտահոսք  | 3 | ոլորտի քաղաքականության միջոցառումների իրականացման ոչ լիարժեք ապահովում | Աշխատավարձի բարձրացում, պարգևատրման ճկուն համակարգ |
| Հայտի մերժում և ֆինանսական միջոցների չհատկացում | 3 | Հակակոռուպցիոն և դատաիրավական ռազմավարություններով նախատեսված միջոցառումների իրականացման /մասնավորապես, «Էլեկտրոնային դատարան» և «Էլեկտրոնային արդարադատություն» միասնական կառավարման համակարգերի ներդրան և գործարկման, հակակոռուպցիոն կոմիտեի, դատարանների շենքային պայմանների, նյութատեխնիկական ապահովման/ անհնարինություն | Գումարների նախատեսում |
| ՀՀ ԱՀ փաստաթղթերը հատուկ ռեժիմով պահպանություն է ենթադրում՝ անփոփոխ ջերմություն և խոնավություն, որն էլ իրականացվում է հատուկ սարքավորումների միջոցով՝ հոսանքի, ջրի և գազի մշտական մատակարարման պայմաններում: | 3 | Պահպանության աղբյուրներից որևէ մեկի բացակայությունը կխաթարի պահպանության ամբողջ ռեժիմը: | Պահպանության ռեժիմի սարքավորումների ձեռք բերում, առկա սարքավորումների անխաթար աշխատանքի ապահովում, անվտանգության կանոնների պահպանում  |
| Արժեքավոր և հազվագյուտ փաստաթղթերի օգտագործում  | 3 | Արժեքավոր և հազվագյուտ փաստաթղթերը օգտագործվում են հատուկ կարգով՝ տրամադրվում եմ վերջիններիս պատճենները | Արխիվային ծառայությոընների համար անհրաժեշտ գումարի հատկացում |
| Հայտով նախատեսված ծրագրերի դադարեցում կամ պակաս ֆինանսավորում | 1 | Դատական և դատախազության համակարգում առաջացող թափուր հաստիքների համալրման անհնարինություն | Ծրագրի շարունակական ապահովում |
| Արդարադատության համակարգի աշխատակիցների վերապատրաստմում չիրականացնելը | 1 | Օրենքով սահմանված կարգապահական տույժի կիրառում արդարադատության համակարգի տարեկան վերապատրաստում չանցած աշխատակիցների նկատմամբ | Ծրագրի շարունակական ապահովում |

# ՀԱՎԵԼՎԱԾՆԵՐ

Արդարադատության նախարարության քաղաքականության նպատակների և թիրախների մասին տեղեկատվությունն ամփոփված է Հայտին կից Հավելված 3-ի Մաս 3-ում ներկայացված աղյուսակում։